Iko Uwais

Uwais Qorny atau dikana urang Iko Uwais (lahia di Jakarta, 12 Februari 1983; umua 42 taun), adolah saurang aktor jo ahli bela diri Pancak Silat nan punyo kabangsaan Indonesia. Urang Betawi nan berdarah iko mamulai pertunjukan pertamoannyo di dunia film pado maso ma'inokan Yuda, surang perantauan basuku Minangkabau dalam film Merantau pado taun 2009.
Iko Uwais punyo ayah banamo Mustapha Kamaluddin, sadangkan namo amaknyo iolah Maisyaroh Kamaluddin. Iko uwais marupoan anak kudian (bonsu) dari tigo baradiak. Iko digadangkan di Daerah Matraman atau labiah tapeknyo Palmeriam lingkungan Betawi (panduduak asli Jakarta). Sajak taun 1993, inyo mampalajari seni bela diri daerah Indonesia, pancak silat di paguruan asuahan apaknyo, Tigo Barantai, nan ba aliaran silek Betawi. Pado taun 2005, inyo manjadi pasilek taelok dalam kategori demonstrasi pado Campionato silek Nasional.
Salain basilek, inyo juo aktif bamain sepak bola. Iko sempat manjadi pamain tangah dalam Liga-B klub sepak bola Indonesia, tapi impiannyo manjadi bintang baranti tagak sasudah klub nan manauanginyo bangkrut. Kaahlian sileknyo lah manjadikan inyo bisa bajalan di lua nagari di babarapo paragoan silek nan paliang tinggi di Inggirih, Rusia, Laos, Kamboja, jo Parancih.
Iko Uwais babini jo panyanyi Audy Item pado 25 Juni 2012, sasudah bapacar salamo 3 bulan. Kini ko inyo punyo duo anak.
Pado taun 2007, bakat silek Iko ditamukan dek sutradara film Wales, Gareth Evans nan sadang mangarajoan proses syuting untuak sabuah film dokumenter tantang silat di sakola silek Iko. Karisma alami Iko nan gadang di mungko kamera mangaruahi Evans untuak mambuek inyo sabagai pamain utamo untuak film seni bela diri partamo, Merantau. Sasudah manandatangani kontrak limo tahun jo Gareth Evans jo parusahaan produksinyo, Iko kalua dari karajo kasahariannyo sabagai sopir di sabuah parusahaan telekomunikasi.
Dalam pangalaman partamo inyo baperan di Merantau, Iko malakukan peran surang pemuda Minang dari Sumatera Barat, di mano inyo malajari Silek Harimau khas Minang (gaya harimau Sumatra) dari Guru Silek, Edwel Yusri Datuk Rajo Gampo Alam. "Merantau" dirilis di Indonesia pado 6 Agustus 2009. Film iko ditampilkan di Puchon International Fantastic Film Festival di Puchon, Korea Selatan jo Fantastic Fest di Austin, Texas jo panarimaan nan sangaik positif. Merantau mandapek an award untuak Film taelok di Action Fest 2010.
Karajo samo kaduo antaro Iko jo Gareth Evans adolah dalam film nan banamo The Raid (baru dirilis jo judul internasional The Raid: Redemption), nan mulai syuting pado patangahan Maret 2011 jo dirilis sacaro internasional, iyolah pado tanggal 22 Maret 2012 di Australia jo Selandia Baru; 23 Maret 2012 di Indonesia jo Amerika Utara jo 18 Mei 2012 di Inggirih. Film iko salalu malambuangan namo Iko di dunia pafilman sasudah ditanggapi dek kritikus jo penonton di bamacam-macam festival sabagai salah satu film seni bela diri nan paliang rancak sasudah periode lamo. Iko juo manjabat sabagai koreografer basamo-samo jo rekan aktor/pesilat Yayan Ruhian.
Film katigo dari aktor nan berdarah Betawi ko, nan sakali lai ko bakarajo samo jo gareth, disabuik The Raid 2: Berandal (International The Raid: Retaliation). Sequel The Raid iko alah mulai syuting pado awal 2013, jo rilis pado awal 2014.